Oslo-politiet rykket klokka 20.36 ut på melding om at to maskerte gjerningspersoner gikk til angrep på Calles mat- og vinhus i Oslo sentrum. Personene var væpnet med macheter, øks og golfkøller.

– To personer ble skadd av slag. Den ene tok seg selv til legevakta, den andre ble hentet av ambulanse. Begge er lettere skadd, sier operasjonsleder Christian Krohn Engeseth til NRK.

Ingen av de ansatte som var på stedet ønsket å snakke med NRK.

Det er ikke klart om de skadde var tilfeldige spisegjester eller ansatte. Politiet tror motivet bunner ut i en konflikt.

I desember i fjor ble det skutt mot den samme restauranten fra en bil som kjørte forbi. Ingen personer ble skadd i den hendelsen. Ifølge politiet dreide det seg da om et gjengoppgjør.

En person tørker opp noe rødt fra pubgulvet. Foto: NRK

Gjerningspersonene denne gangen rømte opp Hausmanns gate i to biler. Ingen er i 22.15-tida pågrepet.

Politiet jakter nå på en grå Mercedes og en blå eller svart Volkswagen Polo, ifølge VG som meldte saken først.

Laster kart, vennligst vent... For å se dette innholdet, må du aktivere JavaScript i nettleseren din.

Saken oppdateres.